erhwenkuo/poetry-chinese-zhtw huggingface dataset:
江行無題一百首
作者：錢珝（唐）

傾酒向漣漪，乘流欲去時。寸心同尺璧，投此報馮夷。江曲全縈楚，雲飛半自秦。峴山回首望，如別故鄉人。浦煙含夜色，冷日轉秋旻。自有沈碑在，清光不照人。楚岸雲空合，楚城人不來。只今誰善舞，莫恨廢章臺。行背青山郭，吟當白露秋。風流無屈宋，空詠古荊州。晚來漁父喜，網重欲收遲。恐有長江使，金錢願贖龜。去指龍沙路，徒懸象闕心。夜涼無遠夢，不為偶聞砧。霧雲疏有葉，雨浪細無花。穩放扁舟去，江天自有涯。好日當秋半，層波動旅腸。已行千裡外，誰與共秋光。潤色非東裡，官曹更建章。宦遊難自定，來喚棹船郎。夜江清未曉，徒惜月光沉。不是因行樂，堪傷老大心。翳日多喬木，維舟取束薪。靜聽江叟語，儘是厭兵人。箭漏日初短，汀煙草未衰。雨餘雖更綠，不是採蘋時。山雨夜來漲，喜魚跳滿江。岸沙平欲盡，垂蓼入船窗。渚邊新雁下，舟上獨淒涼。俱是南來客，憐君綴一行。雲密連江暗，風斜著物鳴。一杯真戰將，笑爾作愁兵。柳拂斜開路，籬邊數戶村。可能還有意，不掩向江門。不識相如渴，徒吟子美詩。江清惟獨看，心外更誰知。牽路沿江狹，沙崩岸不平。盡知行處險，誰肯載時輕。憔悴異靈均，非讒作逐臣。如逢漁父問，未是獨醒人。水含秋夜靜，雲帶夕陽高。詩癖非吾病，何妨吮短豪。帶舟維古岸，還似阻西陵。箕伯無多怒，回頭詎不能。秋雲久無雨，江燕社猶飛。卻笑舟中客，今年未得歸。帆翅初張處，雲鵬怒翼同。莫愁千里路，自有到來風。佳節雖逢菊，浮生正似萍。故山何處望，荒岸小長亭。月下江流靜，村荒人語稀。鷺鴛雖有伴，仍共影雙飛。鬥轉月未落，舟行夜已深。有村知不遠，風便數聲砧。棹驚沙鳥迅，飛濺夕陽波。不顧魚多處，應防一目羅。行到楚江岸，蒼茫人正迷。只如秦塞遠，格磔鷓鴣啼。漸覺江天遠，難逢故國書。可能無往事，空食鼎中魚。岸草連荒色，村聲樂稔年。晚晴貪獲稻，閑卻彩菱船。灘淺多遊鷺，江清易見魚。怪來吟未足，秋物欠紅蕖。蛩響依沙草，螢飛透水煙。夜涼誰詠史，空泊運租船。睡穩葉舟輕，風微浪不驚。人居蘆葦岸，終夜動秋聲。自念平生意，曾期一郡符。可知因謫宦，斑鬢入江湖。水天涼夜月，不是少清光。好景隨人物，秦淮憶建康。古來多思客，搖落恨江潭。今日秋風至，蕭疏過沔南。映竹疑村好，穿蘆覺渚幽。漸安無曠土，姜芋當農收。煙渚複煙渚，畫屏休畫屏。引愁天末去，數點暮山青。秋風動客心，寂寂不成吟。飛上危檣立，鶯啼報好音。見底高秋水，開懷萬裡天。旅吟還有伴，沙柳數枝蟬。九日自佳節，扁舟無一杯。曹園舊樽酒，戲馬憶高臺。兵火有餘燼，貧村才數家。無人爭曉渡，殘月下寒沙。渚禽菱芡足，不向稻粱爭。靜宿涼灣月，應無失侶聲。輕雲未撲霜，樹杪橘初黃。行是知名物，過風過水香。土曠深耕少，江平遠釣多。平生皆棄本，金革竟如何。海月非常物，等閒不可尋。披沙應有地，淺處定無金。風晚冷颼颼，蘆花已白頭。舊來紅葉寺，堪憶玉京秋。渺渺望天涯，清漣浸赤霞。難逢星漢使，烏鵲日乘槎。風好來無陣，雲開去有蹤。釣歌無遠近，應喜罷艨艟。吳疆連楚甸，楚俗異吳鄉。謾把樽中物，無人啄蟹黃。岸綠野煙遠，江紅斜照微。撐開小漁艇，應到月明歸。雨餘江始漲，漾漾見流薪。曾歎河中木，斯言憶古人。垂露晚猶濃，清風不易逢。涉江雖已晚，高樹搴芙蓉。乘舟維夏口，煙野獨行時。不見頭陀寺，空懷幼婦碑。晚泊武昌岸，津亭疏柳風。數株曾手植，好事憶陶公。舟航依浦定，星斗滿江寒。若比陰霾日，何妨夜未闌。近戍離金落，孤岑望火門。惟將知命意，瀟灑向乾坤。叢菊生堤上，此花長後時。有人還採掇，何必在春期。景夕殘霞落，秋寒細雨晴。短纓何用濯，舟在月中行。堤壞漏江水，地坳成野塘。晚荷人不折，留取作秋香。左宦終何路，攄懷亦自寬。襞箋嘲白鷺，無意喻梟鸞。樓空人不歸，雲白去時衣。黃鶴無心下，長應笑令威。白帝朝驚浪，陽臺暮映雲。等閒生險易，世路只如君。櫓慢生輕浪，帆虛帶白雲。客船雖狹小，容得瘦將軍。靜看秋江水，風漸浪微平。人間馳競處，塵土自波成。風借帆方疾，風回棹卻遲。較量人世事，不校一毫釐。咫尺愁風雨，匡廬不可登。只疑雲霧窟，猶有六朝僧。江草何多思，冬青尚滿洲。誰能驚鵩鳥，作賦為沙鷗。幸有煙波興，寧辭筆硯勞。緣情無怨刺，卻似反離騷。沙上獨行時，高吟到楚詞。難將垂岸蓼，盈把當江蘺。秋寒鷹隼健，逐雀下雲空。知是江湖客，無心擊塞鴻。幽懷念煙水，長恨隔龍沙。今日滕王閣，分明見落霞。江流何渺渺，懷古獨依依。漁父非賢者，蘆中但有磯。風雨正甘寢，雲霓忽曉晴。放歌雖自遣，一歲又崢嶸。幽思正遲遲，沙邊濯弄時。自憐非博物，猶未識鳧葵。曾有煙波客，能歌西塞山。落花惟待月，一釣紫菱灣。千頃水紋細，一拳嵐影孤。君山寒樹綠，曾過洞庭湖。光闊重湖水，低斜遠雁行。未曾無興詠，多謝沈東陽。晚菊繞江壘，忽如開古屏。莫言時節過，白日有餘馨。日落長亭晚，山門步障青。可憐無酒分，處處有旗亭。遠岸無行樹，經霜有伴紅。停船搜好句，題葉贈江楓。身世比行舟，無風亦暫休。敢言終破浪，惟願穩乘流。數畝蒼苔石，煙蒙鶴卵洲。定因詞客遇，名字始風流。興閑停桂楫，路好過松門。不負佳山水，還開酒一樽。短楫休敲桂，孤根自駐萍。自憐非劍氣，空向鬥牛星。高浪如銀屋，江風一發時。筆端降太白，才大語終奇。細竹漁家路，晴陽看結罾。喜來邀客坐，分與折腰菱。平湖五百里，江水想通波。不奈扁舟去，其如決計何。數逢雲斷處，去岸映高山。身到章江日，應猶未得閒。一灣斜照水，三版順風船。未敢相邀釣，勞生只自憐。江雨正霏微，江村晚渡稀。何曾妨釣艇，更待得魚歸。新野舊樓名，潯陽勝賞情。照人長一色，江月共淒清。願飲西江水，那吟北渚愁。莫教留滯跡，遠比蔡昭侯。湖口分江水，東流獨有情。常時好風物，誰伴謝宣城。潯陽江畔菊，應似古來秋。為問幽棲客，吟時得酒不。高峰有佳號，千尺倚寒風。若使爐煙在，猶應為上公。萬木已清霜，江邊村事忙。故溪黃稻熟，一夜夢中香。楚水苦縈回，征帆落又開。可緣非直路，卻有好風來。遠謫歲時晏，暮江風雨寒。仍愁系舟處，驚夢近長灘。
春恨三首
作者：錢珝（唐）

負罪將軍在北朝，秦淮芳草綠迢迢。高臺愛妾魂銷盡，始得丘遲為一招。久戍臨洮報未歸，篋香銷盡別時衣。身輕願比蘭階蝶，萬裡還尋塞草飛。永巷頻聞小苑遊，舊恩如淚亦難收。君前願報新顏色，團扇須防白露秋。
蜀國偶題
作者：錢珝（唐）

忽憶明皇西幸時，暗傷潛恨竟誰知。佩蘭應語宮臣道，莫向金盤進荔枝。
未展芭蕉
作者：錢珝（唐）

冷燭無煙綠蠟幹，芳心猶卷怯春寒。一緘書劄藏何事，會被東風暗拆看。
同程九早入中書
作者：錢珝（唐）

漢家賢相重英奇，蟠木何材也見知。不意雲霄能自致，獨慚皇鑒明如日，未厭春光向玉墀。
城陽公主卜繇
作者：不詳（唐）

二火皆食，始同榮，末同戚。
馮存澄為明皇佔
作者：不詳（唐）

合因斬關，鑄印乘軒。始當果斷，終得嗣天。
錢知微卜賣天津橋
作者：不詳（唐）

兩頭點土，中心虛懸。人足踏跋，不肯下錢。
王山人為李衛公按冥
作者：不詳（唐）

位極人臣，壽六十四。
鐘傳客佔曆日包橘
作者：不詳（唐）

太歲當頭坐，諸神不敢當。其中有一物，常帶洞庭香。
馬重績佔隨卦繇辭
作者：不詳（唐）

南瞻析木，木不自續。虛而動之，動隨其覆。
方龜精為錢元懿蔔詞
作者：不詳（唐）

太乙接天河，金華寶貝多。郡侯六十六，別處不經過。
葉簡佔失牛
作者：不詳（唐）

佔失牛，已被家邊載上州。欲知賊姓一斤求，
又射覆橘子
作者：不詳（唐）

圓似珠，色如丹。儻能擘破同分吃，爭不慚愧洞庭山。
射覆巾子
作者：不詳（唐）

近來好裹束，各自競尖新。秤無三五兩，因何號一斤。
射覆二雞子
作者：不詳（唐）

此物不難知，一雄兼一雌。誰將打破看，方明混沌時。
天沖星佔
作者：不詳（唐）

天沖抱極泣帝前，血濁霧下天下冤。
佔月語
作者：不詳（唐）

月如彎弓，少雨多風。月如仰瓦，不求自下。
佔雨
作者：不詳（唐）

幹星照濕土，明日依舊雨。雲行西，星照泥。朝霞不出門，暮霞行千里。天將雨，鳩逐婦。
佔四時甲子雨
作者：不詳（唐）

春雨甲子，赤地千里。夏雨甲子，乘船入市。秋雨甲子，
佔年
作者：不詳（唐）

要見麥，見三白。正月三白，田公笑赫赫。
樹稼諺
作者：不詳（唐）

樹稼，達官怕。
相書語
作者：不詳（唐）

目有四白，五夫守宅。
葬書語
作者：不詳（唐）

葬壓龍角，其棺必斫。朱雀和鳴，子孫盛榮。朱雀悲哀，棺中見灰。安龍頭，枕龍角。不三年，自消鑠。安龍頭，枕龍耳。不三年，萬乘至。
陰陽書語
作者：不詳（唐）

喬木先枯，眾子必孤。
本草採萍時日歌
作者：不詳（唐）

不在山，不在岸，採我之時七月半。選甚癱風與緩風，
和劑方補骨脂丸方詩
作者：不詳（唐）

三年時節向邊隅，人信方知藥力殊。奪得春光來在手，青娥休笑白髭須。
李廷珪藏墨訣
作者：不詳（唐）

贈爾烏玉玦，泉清研須潔。避暑懸葛囊，臨風度梅月。
春日作
作者：李中（唐）

和氣來無象，物情還暗新。乾坤一夕雨，草木萬方春。染水煙光媚，催花鳥語頻。高臺曠望處，歌詠屬詩人。
寒江暮泊寄左偃
作者：李中（唐）

維舟蘆荻岸，離恨若為寬。煙火人家遠，汀洲暮雨寒。天涯孤夢去，篷底一燈殘。不是憑騷雅，相思寫亦難。
喜春雨有寄
作者：李中（唐）

青春終日雨，公子莫思晴。任阻西園會，且觀南畝耕。最憐滋壟麥，不恨濕林鶯。父老應相賀，豐年兆已成。
魏夫人壇
作者：李中（唐）

仙壇遺跡在，苔合落花明。絳節何年返，白雲終日生。旋新芳草色，依舊偃松聲。欲問希夷事，音塵隔上清。
訪洞神宮邵道者不遇
作者：李中（唐）

閑來仙觀問希夷，雲滿星壇水滿池。羽客不知何處去，洞前花落立多時。
寄贈致仕沈彬郎中
作者：李中（唐）

鶴氅換朝服，逍遙雲水鄉。有時乘一葉，載酒入三湘。塵夢年來息，詩魔老亦狂。蓴羹與鱸膾，秋興最宜長。
贈別
作者：李中（唐）

行杯酌罷歌聲歇，不覺前汀月又生。自是離人魂易斷，落花芳草本無情。
送劉恭遊廬山兼寄令上人
作者：李中（唐）

松桂煙霞蔽梵宮，詩流閑去訪支公。石堂磬斷相逢夜，五老月生溪影空。
宿廬山白雲峰重道者院
作者：李中（唐）

絕頂松堂喜暫遊，一宵玄論接浮丘。雲開碧落星河近，他時書劍酬恩了，願逐鸞車看十洲。
海上從事秋日書懷
作者：李中（唐）

悠悠旅宦役塵埃，舊業那堪信未回。千里夢隨殘月斷，唯有搜吟遣懷抱，涼風時複上高臺。
訪蔡文慶處士留題
作者：李中（唐）

幽人棲息處，一到滌塵心。蘚色花陰闊，棋聲竹徑深。籬根眠野鹿，池面戲江禽。多謝相留宿，開樽拂素琴。
寄廬嶽鑒上人
作者：李中（唐）

嶽寺棲瓶錫，常人親亦難。病披青衲重，晚剃白髭寒。烘壁茶煙暗，填溝木葉幹。昔年皆禮謁，頻到碧雲端。
書小齋壁
作者：李中（唐）

其誰肯見尋，冷淡少知音。塵土侵閑榻，煙波隔故林。竹風醒晚醉，窗月伴秋吟。道在唯求己，明時豈陸沈。
懷王道者
作者：李中（唐）

閑思王道者，逸格世難群。何處眠青嶂，從來愛白雲。酒沽應獨醉，藥熟許誰分。正作趨名計，如何得見君。
桃花
作者：李中（唐）

只應紅杏是知音，灼灼偏宜間竹陰。幾樹半開金穀曉，誰步宋牆明月下，好香和影上衣襟。
思舊遊有感
作者：李中（唐）

長憶銜杯處，酕醄尚未闌。江南正煙雨，樓上恰春寒。好樹藏鶯密，平蕪徹野寬。如今無處覓，音信隔波瀾。
依韻和智謙上人送李相公赴昭武軍
作者：李中（唐）

暫別廟堂上，雄藩去豁情。秋風生雁渚，晚霧濕龍旌。吟裡過侯服，夢中歸帝城。下車軍庶樂，千里月華清。
姑蘇懷古
作者：李中（唐）

闔閭興霸日，繁盛複風流。歌舞一場夢，煙波千古愁。樵人歸野徑，漁笛起扁舟。觸目牽傷感，將行又駐留。蘇臺蹤跡在，曠望向江濱。往事誰堪問，連空草自春。花疑西子臉，濤想伍胥神。吟盡情難盡，斜陽照路塵。
贈史虛白
作者：李中（唐）

致主嘉謀尚未伸，慨然深志與誰論。喚回古意琴開匣，九重夢卜時終在，莫向深雲獨閉門。
贈蒯亮處士
作者：李中（唐）

著得新書義更幽，負琴何處不遨遊。玄宮寄宿月華冷，吾君側席求賢切，未可懸瓢枕碧流。
春夕偶作
作者：李中（唐）

早是春愁觸目生，那堪春夕酒初醒。貫珠聲罷人歸去，半落桃花月在庭。
子規
作者：李中（唐）

暮春滴血一聲聲，花落年年不忍聽。帶月莫啼江畔樹，酒醒遊子在離亭。
書王秀才壁
作者：李中（唐）

茅舍何寥落，門庭長綠蕪。貧來賣書劍，病起憶江湖。對枕暮山碧，伴吟涼月孤。前賢多晚達，莫歎有霜須。
春日途中作
作者：李中（唐）

幹祿趨名者，迢迢別故林。春風短亭路，芳草異鄉心。雨過江山出，鶯啼村落深。未知將雅道，何處謝知音。
依韻和蠡澤王去微秀才見寄
作者：李中（唐）

咫尺風騷客，難諧面繼酬。相思對煙雨，一雁下汀洲。花影誰家塢，笛聲何處樓。支筇朗吟罷，搔首獨遲留。
送孫孔二秀才遊廬山
作者：李中（唐）

廬山多勝景，偏稱二君遊。松徑蒼苔合，花陰碧澗流。傾壺同坐石，搜句共登樓。莫學天臺客，逢山即駐留。
春日野望懷故人
作者：李中（唐）

野外登臨望，蒼蒼煙景昏。暖風醫病草，甘雨洗荒村。雲散天邊野，潮回島上痕。故人不可見，倚杖役吟魂。
遊玄真觀
作者：李中（唐）

閑吟遊古觀，靜慮相神仙。上景非難度，陰功不易全。醮壇松作蓋，丹井蘚成錢。浩浩紅塵裡，誰來叩自然。
劍客
作者：李中（唐）

恩酬期必報，豈是輒輕生。神劍沖霄去，誰為平不平。
鶴
作者：李中（唐）

警露精神異，沖天羽翼新。千年一歸日，誰識令威身。
送致仕沈彬郎中游茅山
作者：李中（唐）

掛卻朝冠披鶴氅，羽人相伴恣遨遊。忽因風月思茅嶺，華陽洞府年光永，莫向仙鄉擬駐留。
題廬山東寺遠大師影堂
作者：李中（唐）

遠公遺跡在東林，往事名存動苦吟。杉檜已依靈塔老，十八賢人訊息斷，蓮池千載月沉沉。
庭葦
作者：李中（唐）

品格清於竹，詩家景最幽。從栽向池沼，長似在汀洲。玩好招溪叟，棲堪待野鷗。影疏當夕照，花亂正深秋。韻細堪清耳，根牢好系舟。故溪高岸上，冷淡有誰遊。
寄左偃
作者：李中（唐）

每病風騷路，荒涼人莫遊。惟君還似我，成癖未能休。舍寐緣孤月，忘形為九秋。垂名如不朽，那恨雪生頭。
宿山店書懷寄東林令圖上人
作者：李中（唐）

一宿山前店，旅情安可窮。猿聲鄉夢後，月影竹窗中。南楚征途闊，東吳舊業空。虎溪蓮社客，應笑此飄蓬。
途中聞子規
作者：李中（唐）

春殘杜宇愁，越客思悠悠。雨歇孤村裡，花飛遠水頭。微風聲漸咽，高樹血應流。因此頻回首，家山隔幾州。
春日書懷
作者：李中（唐）

千峰雪盡鳥聲春，日永孤吟野水濱。霄漢路岐升未得，花時空拂滿衣塵。
所思代人
作者：李中（唐）

巫峽雲深湘水遙，更無訊息夢空勞。夢回深夜不成寐，起立閒庭花月高。
春晚過明氏閒居
作者：李中（唐）

寥寥陋巷獨扃門，自樂清虛不厭貧。數局棋中消永日，羨爾朗吟無外事，滄洲何必去垂綸。
贈重安寂道者
作者：李中（唐）

寒松肌骨鶴心情，混俗陶陶隱姓名。白髮只聞悲短景，每許相親應計分，琴餘常見話蓬瀛。
江邊吟
作者：李中（唐）

風暖汀洲吟興生，遠山如畫雨新晴。殘陽影裡水東注，盤桓漁舍忘歸去，雲靜高空月又明。
獻張義方常侍
作者：李中（唐）

雄飛看是逼巖廊，逸思常聞不暫忘。公署靜眠思水石，乘興有時招羽客，橫琴移月啟茅堂。
贈永真杜翱少府
作者：李中（唐）

藍袍竹簡佐琴堂，縣僻人稀覺日長。愛靜不嫌官況冷，騫翥會應霄漢去，漁竿休更戀滄浪。
獻中書韓舍人
作者：李中（唐）

丹墀朝退後，靜院即冥搜。盡日捲簾坐，前峰當檻秋。烹茶留野客，展畫看滄洲。見說東林夜，尋常秉燭遊。
獻徐舍人
作者：李中（唐）

清名喧四海，何止並南金。奧學群英伏，多才萬乘欽。秩參金殿峻，步曆紫微深。顧問承中旨，絲綸演帝心。褒雄饒義路，賈馬避詞林。下直無他事，開門對遠岑。軒窗來晚吹，池沼歇秋霖。蘚點生棋石，茶煙過竹陰。希夷元已達，躁競豈能侵。羽客閑陪飲，詩人伴靜吟。自慚為滯物，多幸辱虛襟。此日重遭遇，心期出陸沈。
新秋有感
作者：李中（唐）

門巷涼秋至，高梧一葉驚。漸添衾簟爽，頓覺夢魂清。暗促蓮開豔，乍催蟬發聲。雨降炎氣減，竹引冷煙生。戍客添歸思，行人怯遠端。未逢徵雁下，漸聽夜砧鳴。張翰思鱸興，班姬詠扇情。音塵兩難問，蛩砌月空明。
秋雨
作者：李中（唐）

竟日散如絲，吟看半掩扉。秋聲在梧葉，潤氣逼書幃。曲澗泉承去，危簷燕帶歸。寒蛩悲旅壁，亂蘚滑漁磯。爽欲除幽簟，涼須換熟衣。疏篷誰夢斷，荒徑獨遊稀。偏稱江湖景，不妨鷗鷺飛。最憐為瑞處，南畝稻苗肥。
寄廬山白大師
作者：李中（唐）

長憶尋師處，東林寓泊時。一秋同看月，無夜不論詩。泉美茶香異，堂深磬韻遲。鹿馴眠蘚徑，猿苦叫霜枝。別後音塵隔，年來鬢髮衰。趨名方汲汲，未果再遊期。
訪龍光智謙上人
作者：李中（唐）

忽起尋師興，穿雲不覺勞。相留看山雪，盡日論風騷。竹影搖禪榻，茶煙上毳袍。夢魂曾去否，舊國阻波濤。
送仙客
作者：李中（唐）

危言危行是男兒，倚伏相牽豈足悲。莫向汀洲時獨立，悠悠斜日照江蘺。
祀風師迎神曲
作者：李中（唐）

太皞禦氣，勾芒肇功。蒼龍青旗，爰候祥風。律以和應，□以感通。鼎俎修蠁，時惟禮崇。
柳二首
作者：李中（唐）

春來無樹不青青，似共東風別有情。閑憶舊居湓水畔，數枝煙雨屬啼鶯。最愛青青水國中，莫愁門外間花紅。纖纖無力勝春色，撼起啼鶯恨晚風。
送廬阜僧歸山陽
作者：李中（唐）

山陽舊社終經夢，容易言歸不可留。瓶貯瀑泉離五老，遙想枚皋宅邊寺，不知涼月共誰遊。
投所知
作者：李中（唐）

孤琴塵翳劍慵磨，自顧泥蟠欲奈何。千里交親訊息斷，唯賴明公憐道在，敢攜蓑笠釣煙波。
寄左偃
作者：李中（唐）

蕭條陋巷綠苔侵，何事君心似我心。貧戶懶開元愛靜，況是清朝重文物，無愁當路少知音。
遊北山洞神宮
作者：李中（唐）

悶見塵中光景促，仙鄉來禮紫陽君。人居淡寂應難老，羨師向此朝星斗，一炷清香午夜焚。
思簡寂觀舊遊寄重道者
作者：李中（唐）

閑憶當年遊物外，羽人曾許駐仙鄉。溪頭烘藥煙霞暖，俗緣未斷歸浮世，空望林泉意欲狂。
雲
作者：李中（唐）

悠悠離洞壑，冉冉上天津。捧日終為異，從龍自有因。高行四海雨，暖拂萬山春。靜與霞相近，閑將鶴最親。帝鄉歸莫問，楚殿夢曾頻。白向封中起，碧從詩裡新。冷容橫釣浦，輕縷絆蟾輪。不滯濃還淡，無心卷複伸。非煙聊擬議，幹呂在逡巡。會作五般色，為祥覆紫宸。
徐司徒池亭
作者：李中（唐）

亭榭跨池塘，泓澄入座涼。扶疏皆竹柏，冷淡似瀟湘。萍嫩鋪波面，苔深鎖岸傍。朝迴游不厭，僧到賞難忘。最稱收殘雨，偏宜帶夕陽。吟堪期謝脁，醉好命嵇康。奢侈心難及，清虛趣最長。月明垂釣興，何必憶滄浪。
賦得江邊草
作者：李中（唐）

岸春芳草合，幾處思纏綿。向暮江蘺雨，初晴杜若煙。靜宜幽鷺立，遠稱碧波連。送別王孫處，萋萋南浦邊。
江行夜泊
作者：李中（唐）

扁舟倦行役，寂寂宿江幹。半夜風雷過，一天星斗寒。潮平沙觜沒，霜苦雁聲殘。漁父何疏逸，扣舷歌未闌。
訪山叟留題
作者：李中（唐）

策杖尋幽客，相攜入竹扃。野雲生晚砌，病鶴立秋庭。茶美睡心爽，琴清塵慮醒。輪蹄應少到，門巷草青青。
江行晚泊寄湓城知友
作者：李中（唐）

孤舟相憶久，何處倍關情。野渡帆初落，秋風蟬一聲。江浮殘照闊，雲散亂山橫。漸去湓城遠，那堪新月生。
秋夕書懷
作者：李中（唐）

功名未立誠非晚，骨肉分飛又入秋。枕上不堪殘夢斷，壁蛩窗月夜悠悠。
感興
作者：李中（唐）

漁休渭水興週日，龍起南陽相蜀時。不遇文王與先主，經天才業擬何為。
舟中望九華山
作者：李中（唐）

排空蒼翠異，輟棹看崔嵬。一面雨初歇，九峰雲正開。當時思水石，便欲上樓臺。隱去心難遂，吟餘首懶回。僧休傳紫閣，屏歇寫天臺。中有忘機者，逍遙不可陪。
漁父
作者：李中（唐）

煙冷暮江濱，高歌散誕身。移舟過蓼岸，待月正絲綸。亦與樵翁約，同遊酒市春。白頭雲水上，不識獨醒人。
贈上都紫極宮劉日新先生
作者：李中（唐）

道德吾君重，含貞本去華。因知煉神骨，何必在煙霞。棋散庭花落，詩成海月斜。瀛洲舊仙侶，應許寄丹砂。
勉同志
作者：李中（唐）

讀書與磨劍，旦夕但忘疲。儻若功名立，那愁變化遲。塵從侵硯席，苔任滿庭墀。明代搜揚切，升沈莫問龜。
寄劉鈞秀才
作者：李中（唐）

掩戶當春晝，知君志在詩。閑花半落處，幽客未來時。野鳥穿莎徑，江雲過竹籬。會須明月夜，與子水邊期。
離亭前思有寄
作者：李中（唐）

酒醒江亭客，纏綿恨別離。笙歌筵散後，風月夜長時。耿耿看燈暗，悠悠結夢遲。若無騷雅分，何計達相思。
贈上都先業大師
作者：李中（唐）

懶向人前著紫衣，虛堂閑倚一條藜。雖承雨露居龍闕，有時乘興尋師去，煮茗同吟到日西。
思九江舊居三首
作者：李中（唐）

結茅曾在碧江隈，多病貧身養拙來。雨歇汀洲垂釣去，遊宦等閒千里隔，空餘魂夢到漁臺。門前煙水似瀟湘，放曠優遊興味長。虛閣靜眠聽遠浪，犬吠疏籬明月上，鄰翁攜酒到茅堂。無機終日狎沙鷗，得意高吟景且幽。檻底江流偏稱月，別後再遊心未遂，設屏惟畫白蘋洲。
贈東林白大師
作者：李中（唐）

虎溪久駐靈蹤，禪外詩魔尚濃。卷宿吟銷永日，自說年來老病，出門漸覺疏慵。
春曉
作者：李中（唐）

殘燭猶存月尚明，幾家幃幌夢魂驚。星河漸沒行人動，歷歷林梢百舌聲。
聽鄭羽人彈琴
作者：李中（唐）

仙鄉景已清，仙子啟琴聲。秋月空山寂，淳風一夜生。莎間蟲罷響，松頂鶴初驚。因感浮華世，誰憐太古情。
秋夕書事寄友人
作者：李中（唐）

信斷關河遠，相思秋夜深。砌蛩聲咽咽，簷月影沉沉。未遂青雲志，那堪素發侵。吟餘成不寐，徹曙四鄰砧。
秋日途中
作者：李中（唐）

竹林已蕭索，客思正如讎。舊業吳江外，新蟬楚驛頭。遙天疏雨過，列岫亂雲收。今夕誰家宿，孤吟月色秋。
秋夜吟寄左偃
作者：李中（唐）

與君詩興素來狂，況入清秋夜景長。溪閣共誰看好月，會約垂名繼前哲，任他玄發盡如霜。
竹
作者：李中（唐）

森森移得自山莊，植向空庭野興長。便有好風來枕簟，閑約羽人同賞處，安排棋局就清涼。
懷廬嶽舊遊寄劉鈞因感鑒上人
作者：李中（唐）

昔年廬嶽閒遊日，乘興因尋物外僧。寄宿愛聽松葉雨，一念支公安可見，影堂何處暮雲凝。
依韻酬智謙上人見寄
作者：李中（唐）

性拙才非逸，同心友亦稀。風昏秋病眼，霜濕夜吟衣。鶯穀期猶負，蘭陔養不違。吾師惠佳句，勝得楚金歸。
落花
作者：李中（唐）

年年三月暮，無計惜殘紅。酷恨西園雨，生憎南陌風。片隨流水遠，色逐斷霞空。悵望叢林下，悠悠飲興窮。
題柳
作者：李中（唐）

折向離亭畔，春光滿手生。群花豈無豔，柔質自多情。夾岸籠溪月，兼風撼野鶯。隋堤三月暮，飛絮想縱橫。
贈謙明上人
作者：李中（唐）

雖寄上都眠竹寺，逸情終憶白雲端。閑登鐘阜林泉晚，常聞秋夕多無寐，月在高臺獨憑欄。
書蔡隱士壁
作者：李中（唐）

病後霜髭出，衡門寂寞中。蠹侵書帙損，塵覆酒樽空。池暗菰蒲雨，徑香蘭蕙風。幽閒已得趣，不見蔔窮通。
贈鐘尊師遊茅山
作者：李中（唐）

筇杖擔琴背俗塵，路尋茅嶺有誰群。仙翁物外應相遇，伊予亦有朝修志，異日遨遊願見君。
訪徐長史留題水閣
作者：李中（唐）

君家池閣靜，一到且淹留。坐聽蒹葭雨，如看島嶼秋。杯盤深有興，吟笑迥忘憂。更愛幽奇處，雙雙下野鷗。
夕陽
作者：李中（唐）

影未沈山水面紅，遙天雨過促徵鴻。魂銷舉子不回首，閑照槐花驛路中。
鸂鶒
作者：李中（唐）

流品是鴛鴦，翻飛雲水鄉。風高離極浦，煙暝下方塘。比鷺行藏別，穿荷羽翼香。雙雙浴輕浪，誰見在瀟湘。
所思
作者：李中（唐）

離思春來切，誰能慰寂寥。花飛寒食過，雲重楚山遙。耿耿夢徒往，悠悠鬢易凋。那堪對明月，獨立水邊橋。
辛卯年雪
作者：韓愈（唐）

元和六年春，寒氣不肯歸。河南二月末，雪花一尺圍。崩騰相排拶，龍鳳交橫飛。波濤何飄揚，天風吹幡旗。白帝盛羽衛，鬖髿振裳衣。白霓先啟途，從以萬玉妃。翕翕陵厚載，嘩嘩弄陰機。生平未曾見，何暇議是非。或雲豐年祥，飽食可庶幾。善禱吾所慕，誰言寸誠微。
醉留東野
作者：韓愈（唐）

昔年因讀李白杜甫詩，長恨二人不相從。吾與東野生並世，東野不回頭，有如寸筳撞巨鐘。我願身為雲，
李花二首
作者：韓愈（唐）

平旦入西園，梨花數株若矜誇。旁有一株李，忽憶前時經此樹，正見芳意初萌牙。奈何趁酒不省錄，東風來吹不解顏，蒼茫夜氣生相遮。冰盤夏薦碧實脆，當春天地爭奢華，洛陽園苑尤紛拏。誰將平地萬堆雪，夜領張徹投盧仝，乘雲共至玉皇家。長姬香禦四羅列，清寒瑩骨肝膽醒，一生思慮無由邪。
招楊之罘
作者：韓愈（唐）

柏生兩石間，萬歲終不大。野馬不識人，難以駕車蓋。柏移就平地，馬羈入廄中。馬思自由悲，柏有傷根容。傷根柏不死，千丈日以至。馬悲罷還樂，振迅矜鞍轡。之罘南山來，文字得我驚。館置使讀書，日有求歸聲。我令之罘歸，失得柏與馬。之罘別我去，計出柏馬下。我自之罘歸，入門思而悲。之罘別我去，能不思我為。灑掃縣中居，引水經竹間。囂嘩所不及，何異山中閑。前陳百家書，食有肉與魚。先王遺文章，綴緝實在餘。禮稱獨學陋，易貴不遠複。作詩招之罘，晨夕抱饑渴。
寄盧仝
作者：韓愈（唐）

玉川先生洛城裡，破屋數間而已矣。一奴長須不裹頭，先生結髮憎俗徒，閉門不出動一紀。至今鄰僧乞米送，勸參留守謁大尹，言語才及輒掩耳。水北山人得名聲，少室山人索價高，兩以諫官徵不起。彼皆刺口論世事，春秋三傳束高閣，獨抱遺經窮終始。往年弄筆嘲同異，去年生兒名添丁，意令與國充耘耔。國家丁口連四海，假如不在陳力列，立言垂範亦足恃。苗裔當蒙十世宥，昨晚長須來下狀，隔牆惡少惡難似。每騎屋山下窺闞，先生受屈未曾語，忽此來告良有以。嗟我身為赤縣令，先生又遣長須來，如此處置非所喜。況又時當長養節，放縱是誰之過歟，效尤戮僕愧前史。買羊沽酒謝不敏，
酬司門盧四兄雲夫院長望秋作
作者：韓愈（唐）

長安雨洗新秋出，極目寒鏡開塵函。終南曉望蹋龍尾，歸來得便即遊覽，暫似壯馬脫重銜。曲江荷花蓋十裡，白首寓居誰借問，平地寸步扃雲巖。雲夫吾兄有狂氣，望秋一章已驚絕，猶言低抑避謗讒。若使乘酣騁雄怪，馳坑跨穀終未悔，為利而止真貪饞。高揖群公謝名譽，
誰氏子
作者：韓愈（唐）

非痴非狂誰氏子，去入王屋稱道士。白頭老母遮門啼，或雲欲學吹鳳笙，所慕靈妃媲蕭史。又雲時俗輕尋常，聖君賢相安可欺，幹死窮山竟何俟。嗚呼餘心誠豈弟，誰其友親能哀憐，寫吾此詩持送似。
河南令舍池臺
作者：韓愈（唐）

灌池才盈五六丈，築臺不過七八尺。欲將層級壓籬落，長令人吏遠趨走，已有蛙黽助狼藉。
送無本師歸範陽
作者：韓愈（唐）

無本於為文，身大不及膽。吾嘗示之難，勇往無不敢。蛟龍弄角牙，造次欲手攬。眾鬼囚大幽，下覷襲玄窞。天陽熙四海，注視首不頷。鯨鵬相摩窣，兩舉快一啖。夫豈能必然，固已謝黯黮。狂詞肆滂葩，低昂見舒慘。奸窮怪變得，往往造平澹。蜂蟬碎錦纈，綠池披菡萏。芝英擢荒榛，孤翮起連菼。家住幽都遠，未識氣先感。來尋吾何能，無殊嗜昌歜。始見洛陽春，桃枝綴紅糝。遂來長安裡，時卦轉習坎。老懶無鬥心，久不事鉛槧。欲以金帛酬，舉室常bC頷。念當委我去，雪霜刻以憯。獰飆攪空衢，天地與頓撼。勉率吐歌詩，慰女別後覽。
石鼓歌
作者：韓愈（唐）

張生手持石鼓文，勸我試作石鼓歌。少陵無人謫仙死，大開明堂受朝賀，諸侯劍佩鳴相磨。搜於岐陽騁雄俊，從臣才藝鹹第一，揀選撰刻留山阿。雨淋日炙野火燎，辭嚴義密讀難曉，字型不類隸與科。年深豈免有缺畫，金繩鐵索鎖紐壯，古鼎躍水龍騰梭。陋儒編詩不收入，嗟予好古生苦晚，對此涕淚雙滂沱。憶昔初蒙博士徵，濯冠沐浴告祭酒，如此至寶存豈多。氈包席裹可立致，聖恩若許留太學，諸生講解得切磋。觀經鴻都尚填咽，大廈深簷與蓋覆，經歷久遠期無佗。中朝大官老於事，日銷月鑠就埋沒，六年西顧空吟哦。羲之俗書趁姿媚，方今太平日無事，柄任儒術崇丘軻。安能以此上論列，
雙鳥詩
作者：韓愈（唐）

雙鳥海外來，飛飛到中州。一鳥落城市，一鳥集巖幽。不得相伴鳴，爾來三千秋。兩鳥各閉口，永珍銜口頭。春風卷地起，百鳥皆飄浮。兩鳥忽相逢，百日鳴不休。有耳聒皆聾，有口反自羞。百舌舊饒聲，從此恆低頭。得病不呻喚，泯默至死休。雷公告天公，百物須膏油。自從兩鳥鳴，聒亂雷聲收。鬼神怕嘲詠，造化皆停留。草木有微情，挑抉示九州。蟲鼠誠微物，不堪苦誅求。不停兩鳥鳴，百物皆生愁。不停兩鳥鳴，自此無春秋。不停兩鳥鳴，日月難旋輈。不停兩鳥鳴，大法失九疇。周公不為公，孔丘不為丘。天公怪兩鳥，各捉一處囚。百蟲與百鳥，然後鳴啾啾。兩鳥既別處，閉聲省愆尤。朝食千頭龍，暮食千頭牛。朝飲河生塵，暮飲海絕流。還當三千秋，更起鳴相酬。
贈劉師服
作者：韓愈（唐）

羨君齒牙牢且潔，大肉硬餅如刀截。我今呀豁落者多，妻兒恐我生悵望，盤中不飣慄與梨。只今年才四十五，憶昔太公仕進初，口含兩齒無贏餘。虞翻十三比豈少，巨緡東釣倘可期，與子共飽鯨魚膾。
題炭穀湫祠堂
作者：韓愈（唐）

萬生都陽明，幽暗鬼所寰。嗟龍獨何智，出入人鬼間。不知誰為助，若執造化關。厭處平地水，巢居插天山。列峰若攢指，石盂仰環環。巨靈高其捧，保此一掬慳。森沈固含蓄，本以儲陰奸。魚鱉蒙擁護，群嬉傲天頑。翾翾棲託禽，飛飛一何閑。祠堂像侔真，擢玉紆煙鬟。群怪儼伺候，恩威在其顏。我來日正中，悚惕思先還。寄立尺寸地，敢言來途艱。籲無吹毛刃，血此牛蹄殷。至令乘水旱，鼓舞寡與鰥。林叢鎮冥冥，窮年無由刪。妍英雜豔實，星瑣黃朱斑。石級皆險滑，顛躋莫牽攀。龍區雛眾碎，付與宿已頒。棄去可奈何，吾其死茅菅。
聽穎師彈琴
作者：韓愈（唐）

暱暱兒女語，恩怨相爾汝。劃然變軒昂，勇士赴敵場。浮雲柳絮無根蒂，天地闊遠隨飛揚。喧啾百鳥群，嗟餘有兩耳，未省聽絲篁。自聞穎師彈，起坐在一旁。推手遽止之，濕衣淚滂滂。穎乎爾誠能，無以冰炭置我腸。
送陸暢歸江南
作者：韓愈（唐）

舉舉江南子，名以能詩聞。一來取高第，官佐東宮軍。迎婦丞相府，誇映秀士群。鸞鳴桂樹間，觀者何繽紛。人事喜顛倒，旦夕異所雲。蕭蕭青雲幹，遂逐荊棘焚。歲晚鴻雁過，鄉思見新文。踐此秦關雪，家彼吳洲雲。悲啼上車女，骨肉不可分。感慨都門別，丈夫酒方醺。我實門下士，力薄蚋與蚊。受恩不即報，永負湘中墳。
送進士劉師服東歸
作者：韓愈（唐）

猛虎落檻阱，坐食如孤豚。丈夫在富貴，豈必守一門。公心有勇氣，公口有直言。奈何任埋沒，不自求騰軒。僕本亦進士，頗嘗究根源。由來骨鯁材，喜被軟弱吞。低頭受侮笑，隱忍硉兀冤。泥雨城東路，夏槐作雲屯。還家雖闕短，把日親晨飧。攜持令名歸，自足貽家尊。時節不可玩，親交可攀援。勉來取金紫，勿久休中園。
嘲魯連子
作者：韓愈（唐）

魯連細而黠，有似黃鷂子。田巴兀老蒼，憐汝矜爪觜。開端要驚人，雄跨吾厭矣。高拱禪鴻聲，若輟一杯水。獨稱唐虞賢，顧未知之耳。
贈張籍
作者：韓愈（唐）

吾老著讀書，餘事不掛眼。有兒雖甚憐，教示不免簡。君來好撥出，踉蹌越門限。懼其無所知，見則先愧赧。昨因有緣事，上馬插手版。留君住廳食，使立侍盤盞。薄暮歸見君，迎我笑而莞。指渠相賀言，此是萬金產。吾愛其風骨，粹美無可揀。試將詩義授，如以肉貫丳。開祛露毫末，自得高蹇嵼。我身蹈丘軻，爵位不早綰。固宜長有人，文章紹編剗。感荷君子德，恍若乘朽棧。召令吐所記，解摘了瑟僴。顧視窗壁間，親戚競覘矕。喜氣排寒冬，逼耳鳴睍睆。如今更誰恨，便可耕灞滻。
調張籍
作者：韓愈（唐）

李杜文章在，光焰萬丈長。不知群兒愚，那用故謗傷。蚍蜉撼大樹，可笑不自量。伊我生其後，舉頸遙相望。夜夢多見之，晝思反微茫。徒觀斧鑿痕，不矚治水航。想當施手時，巨刃磨天揚。垠崖劃崩豁，乾坤擺雷硠。惟此兩夫子，家居率荒涼。帝欲長吟哦，故遣起且僵。剪翎送籠中，使看百鳥翔。平生千萬篇，金薤垂琳琅。仙官敕六丁，雷電下取將。流落人間者，太山一毫芒。我願生兩翅，捕逐出八荒。精誠忽交通，百怪入我腸。刺手拔鯨牙，舉瓢酌天漿。騰身跨汗漫，不著織女襄。顧語地上友，經營無太忙。乞君飛霞佩，與我高頡頏。
盧郎中雲夫寄示送盤穀子詩兩章，歌以和之
作者：韓愈（唐）

昔尋李願向盤穀，正見高崖巨壁爭開張。是時新晴天井溢，東蹈燕川食曠野，有饋木蕨芽滿筐。馬頭溪深不可厲，窮探極覽頗恣橫，物外日月本不忙。歸來辛苦欲誰為，旁無壯士遣屬和，遠憶盧老詩顛狂。開緘忽睹送歸作，我今進退幾時決，十年蠢蠢隨朝行。家請官供不報答，
寄皇甫湜
作者：韓愈（唐）

敲門驚晝睡，問報睦州吏。手把一封書，上有皇甫字。拆書放床頭，涕與淚垂四。昏昏還就枕，惘惘夢相值。悲哉無奇術，安得生兩翅。
病中贈張十八
作者：韓愈（唐）

中虛得暴下，避冷臥北窗。不蹋曉鼓朝，安眠聽逢逢。籍也處閭裡，抱能未施邦。文章自娛戲，金石日擊撞。龍文百斛鼎，筆力可獨扛。談舌久不掉，非君亮誰雙。扶幾導之言，曲節初摐摐。半途喜開鑿，派別失大江。吾欲盈其氣，不令見麾幢。牛羊滿田野，解旆束空槓。傾尊與斟酌，四壁堆罌缸。玄帷隔雪風，照爐釘明釭。夜闌縱捭闔，哆口疏眉厖。勢侔高陽翁，坐約齊橫降。連日挾所有，形軀頓胮肛。將歸乃徐謂，子言得無哤。回軍與角逐，斫樹收窮龐。雌聲吐款要，酒壺綴羊腔。君乃昆侖渠，籍乃嶺頭瀧。譬如蟻蛭微，詎可陵崆uu。幸願終賜之，斬拔枿與樁。從此識歸處，東流水淙淙。
雜詩
作者：韓愈（唐）

古史散左右，詩書置後前。豈殊蠹書蟲，生死文字間。古道自愚蠢，古言自包纏。當今固殊古，誰與為欣歡。獨攜無言子，共升昆侖顛。長風飄襟裾，遂起飛高圓。下視禹九州，一塵集豪端。遨嬉未雲幾，下已億萬年。曏者誇奪子，萬墳厭其巔。惜哉抱所見，白黑未及分。慷慨為悲吒，淚如九河翻。指摘相告語，雖還今誰親。翩然下大荒，被發騎騏驎。
寄崔二十六立之
作者：韓愈（唐）

西城員外丞，心跡兩屈奇。往歲戰詞賦，不將勢力隨。下驢入省門，左右驚紛披。傲兀坐試席，深叢見孤羆。文如翻水成，初不用意為。四座各低面，不敢捩眼窺。升階揖侍郎，歸舍日未欹。佳句喧眾口，考官敢瑕疵。連年收科第，若摘頷底髭。回首卿相位，通途無他岐。豈論校書郎，袍笏光參差。童稚見稱說，祝身得如斯。儕輩妒且熱，喘如竹筒吹。老婦願嫁女，約不論財貲。老翁不量分，累月笞其兒。攪攪爭附託，無人角雄雌。由來人間事，翻覆不可知。安有巢中鷇，插翅飛天陲。駒麛著爪牙，猛虎借與皮。汝頭有韁系，汝腳有索縻。陷身泥溝間，誰複稟指撝。不脫吏部選，可見偶與奇。又作朝士貶，得非命所施。客居京城中，十日營一炊。逼迫走巴蠻，恩愛座上離。昨來漢水頭，始得完孤羈。桁掛新衣裳，盎棄食殘糜。苟無饑寒苦，那用分高卑。憐我還好古，宦途同險巇。每旬遺我書，竟歲無差池。新篇奚其思，風幡肆逶迤。又論諸毛功，劈水看蛟螭。雷電生睒睗，角鬣相撐披。屬我感窮景，抱華不能摛。唱來和相報，愧歎俾我疵。又寄百尺彩，緋紅相盛衰。巧能喻其誠，深淺抽肝脾。開展放我側，方餐涕垂匙。朋交日凋謝，存者逐利移。子寧獨迷誤，綴綴意益彌。舉頭庭樹豁，狂飆卷寒曦。迢遞山水隔，何由應塤篪。別來就十年，君馬記騧驪。長女當及事，誰助出帨縭。諸男皆秀朗，幾能守家規。文字銳氣在，輝輝見旌麾。摧腸與戚容，能複持酒卮。我雖未耋老，發禿骨力羸。所餘十九齒，飄颻盡浮危。玄花著兩眼，視物隔褷褵。燕席謝不詣，遊鞍懸莫騎。敦敦憑書案，譬彼鳥黏黐。且吾聞之師，不以物自隳。孤豚眠糞壤，不慕太廟犧。君看一時人，幾輩先騰馳。過半黑頭死，陰蟲食枯骴。歡華不滿眼，咎責塞兩儀。觀名計之利，詎足相陪裨。仁者恥貪冒，受祿量所宜。無能食國惠，豈異哀癃罷。久欲辭謝去，休令眾睢睢。況又嬰疹疾，寧保軀不貲。不能前死罷，內實慚神祇。舊籍在東郡，茅屋枳棘籬。還歸非無指，灞渭揚春澌。生兮耕吾疆，死也埋吾陂。文書自傳道，不仗史筆垂。夫子固吾黨，新恩釋銜羈。去來伊洛上，相待安罛箄。我有雙飲盞，其銀得朱提。黃金塗物象，雕鐫妙工倕。乃令千里鯨，麼麼微螽斯。猶能爭明月，擺掉出渺彌。野草花葉細，不辨薋菉葹。綿綿相糾結，狀似環城陴。四隅芙蓉樹，擢豔皆猗猗。鯨以興君身，失所逢百罹。月以喻夫道，黽勉勵莫虧。草木明覆載，妍醜齊榮萎。願君恆禦之，行止雜燧觿。異日期對舉，當如合分支。
月蝕詩效玉川子作
作者：韓愈（唐）

元和庚寅鬥插子，月十四日三更中。森森萬木夜僵立，忽然有物來啖之，不知是何蟲。如何至神物，遭此狼狽兇。星如撒沙出，攢集爭強雄。油燈不照席，念此日月者，為天之眼睛。此猶不自保，吾道何由行。嘗聞古老言，疑是蝦蟆精。徑圓千里納女腹，黃帝有四目，帝舜重其明。今天只兩目，何故許食使偏盲。堯呼大水浸十日，不惜萬國赤子魚頭生。女於此時若食日，後時食月罪當死，天羅磕匝何處逃汝刑。玉川子立於庭而言曰：地行賤臣仝，再拜敢告上天公。臣有一寸刃，可刳兇蟆腸。無梯可上天，天階無由有臣蹤。寄箋東南風，天門西北祈風通。丁甯附耳莫漏洩，既從白帝祠，又食於蠟禮有加。忍令月被惡物食，終令誇蛾抉汝出，卜師燒錐鑽灼滿板如星羅。此外內外官，並光全耀歸我月，盲眼鏡淨無纖瑕。弊蛙拘送主府官，姮娥還宮室，太陽有室家。天雖高，耳屬地。感臣赤心，雖忿大傷，忍殺孩稚。還汝月明，安行於次。盡釋眾罪，
孟生詩
作者：韓愈（唐）

孟生江海士，古貌又古心。嘗讀古人書，謂言古猶今。作詩三百首，窅默咸池音。騎驢到京國，欲和燻風琴。豈識天子居，九重鬱沉沉。一門百夫守，無籍不可尋。晶光蕩相射，旗戟翩以森。遷延乍卻走，驚怪靡自任。舉頭看白日，泣涕下沾襟。朅來遊公卿，莫肯低華簪。諒非軒冕族，應對多差參。萍蓬風波急，桑榆日月侵。奈何從進士，此路轉嶇嶔。異質忌處群，孤芳難寄林。誰憐松桂性，競愛桃李陰。朝悲辭樹葉，夕感歸巢禽。顧我多慷慨，窮簷時見臨。清宵靜相對，發白聆苦吟。採蘭起幽念，眇然望東南。秦吳修且阻，兩地無數金。我論徐方牧，好古天下欽。竹實鳳所食，德馨神所歆。求觀眾丘小，必上泰山岑。求觀眾流細，必泛滄溟深。子其聽我言，可以當所箴。既獲則思返，無為久滯淫。卞和試三獻，期子在秋砧。
射訓狐
作者：韓愈（唐）

有鳥夜飛名訓狐，矜兇挾狡誇自呼。乘時陰黑止我屋，聚鬼徵妖自朋扇，罷掉栱桷頹墍塗。慈母抱兒怕入席，縱之豈即遽有害，斗柄行拄西南隅。誰謂停奸計尤劇，諮餘往射豈得已，候女兩眼張睢盱。梟驚墮梁蛇走竇，
將歸贈孟東野房蜀客
作者：韓愈（唐）

君門不可入，勢利互相推。借問讀書客，胡為在京師。舉頭未能對，閉眼聊自思。倏忽十六年，終朝苦寒饑。宦途竟寥落，鬢髮坐差池。潁水清且寂，箕山坦而夷。如今便當去，咄咄無自疑。
答孟郊
作者：韓愈（唐）

規模背時利，文字覷天巧。人皆餘酒肉，子獨不得飽。才春思已亂，始秋悲又攪。朝餐動及午，夜諷恆至卯。名聲暫羶腥，腸肚鎮煎煼。古心雖自鞭，世路終難拗。弱拒喜張臂，猛拿閑縮爪。見倒誰肯扶，從嗔我須咬。
從仕
作者：韓愈（唐）

居閑食不足，從仕力難任。兩事皆害性，一生恆苦心。黃昏歸私室，惆悵起歎音。棄置人間世，古來非獨今。
短燈檠歌
作者：韓愈（唐）

長檠八尺空自長，短檠二尺便且光。黃簾綠幕朱戶閉，太學儒生東魯客，二十辭家來射策。夜書細字綴語言，一朝富貴還自恣，長檠高張照珠翠。籲嗟世事無不然，
送劉師服
作者：韓愈（唐）

夏半陰氣始，淅然雲景秋。蟬聲入客耳，驚起不可留。草草具盤饌，不待酒獻酬。士生為名累，有似魚中鉤。齎材入市賣，貴者恆難售。豈不畏憔悴，為功忌中休。勉哉耘其業，以待歲晚收。
病中詩十五首：初病風
作者：白居易（唐）

六十八衰翁，乘衰百疾攻。朽株難免蠹，空穴易來風。肘痺宜生柳，頭旋劇轉蓬。恬然不動處，虛白在胸中。
病中詩十五首：枕上作
作者：白居易（唐）

風疾侵淩臨老頭，血凝筋滯不調柔。甘從此後支離臥，浩氣自能充靜室，驚飆何必蕩虛舟。腹空先進松花酒，
病中詩十五首：答閑上人來問因何風疾
作者：白居易（唐）

一床方丈向陽開，勞動文殊問疾來。欲界凡夫何足道，四禪天始免風災。
病中詩十五首：病中五絕句
作者：白居易（唐）

世間生老病相隨，此事心中久自知。今日行年將七十，猶須慚愧病來遲。方寸成灰鬢作絲，假如強健亦何為。家無憂累身無事，正是安閒好病時。李君墓上松應拱，元相池頭竹盡枯。多幸樂天今始病，不知合要苦治無。目昏思寢即安眠，足軟妨行便坐禪。身作醫王心是藥，不勞和扁到門前。交親不要苦相憂，亦擬時時強出遊。但有心情何用腳，陸乘肩輿水乘舟。
病中詩十五首：送嵩客
作者：白居易（唐）

登山臨水分無期，泉石煙霞今屬誰。君到嵩陽吟此句，與教二十六峰知。
病中詩十五首：罷灸
作者：白居易（唐）

病身佛說將何喻，變滅須臾豈不聞。莫遣淨名知我笑，休將火艾灸浮雲。
病中詩十五首：賣駱馬
作者：白居易（唐）

五年花下醉騎行，臨賣回頭嘶一聲。項籍顧騅猶解歎，樂天別駱豈無情。
病中詩十五首：別柳枝
作者：白居易（唐）

兩枝楊柳小樓中，嫋嫋多年伴醉翁。明日放歸歸去後，世間應不要春風。
病中詩十五首：就暖偶酌戲諸詩酒舊侶
作者：白居易（唐）

低屏軟褥臥藤床，舁向前軒就日陽。一足任他為外物，細酌徐吟猶得在，舊遊未必便相忘。
病中詩十五首：歲暮呈思黯相公、皇甫朗之及夢得尚書
作者：白居易（唐）

歲暮皤然一老夫，十分流輩九分無。莫嫌身病人扶侍，猶勝無身可遣扶。
病中詩十五首：自解
作者：白居易（唐）

房傳往世為禪客，王道前生應畫師。我亦定中觀宿命，
歲暮病懷贈夢得
作者：白居易（唐）

十年四海故交親，零落唯殘兩病身。共遣數奇從是命，新樂堂前舊池上，相過亦不要他人。
雪後過集賢裴令公舊宅有感
作者：白居易（唐）

梁王捐館後，枚叟過門時。有淚人還泣，無情雪不知。臺亭留盡在，賓客散何之。唯有蕭條雁，時來下故池。
酬夢得貧居詠懷見贈
作者：白居易（唐）

歲陰生計兩蹉跎，相顧悠悠醉且歌。廚冷難留烏止屋，日望揮金賀新命，俸錢依舊又如何。
酬夢得見喜疾瘳
作者：白居易（唐）

暖臥摩綿褥，晨傾藥酒螺。昏昏布裘底，病醉睡相和。末疾徒雲爾，餘年有幾何。須知差與否，相去校無多。
夜聞箏中彈瀟湘送神曲感舊
作者：白居易（唐）

縹緲巫山女，歸來七八年。殷勤湘水曲，留在十三絃。苦調吟還出，深情咽不傳。萬重雲水思，今夜月明前。
感蘇州舊舫
作者：白居易（唐）

畫梁朽折紅窗破，獨立池邊盡日看。守得蘇州船舫爛，此身爭合不衰殘。
感舊石上字
作者：白居易（唐）

閑撥船行尋舊池，幽情往事複誰知。太湖石上鐫三字，十五年前陳結之。
見敏中初到邠寧秋日登城樓詩詩中頗多鄉思因以寄和
作者：白居易（唐）

想爾到邊頭，蕭條正值秋。二年貧禦史，八月古邠州。絲管聞雖樂，風沙見亦愁。望鄉心若苦，不用數登樓。
齋戒
作者：白居易（唐）

每因齋戒斷葷腥，漸覺塵勞染愛輕。六賊定知無氣色，從此始堪為弟子，竺幹師是古先生。
戲禮經老僧
作者：白居易（唐）

香火一爐燈一盞，白頭夜禮佛名經。何年飲著聲聞酒，直到如今醉未醒。
近見慕巢尚書詩中屢有歎老思退之意又於洛下新置郊居然寵寄方深歸心大速因以長句戲而諭之
作者：白居易（唐）

近見詩中歎白髮，遙知閫外憶東都。煙霞偷眼窺來久，應須待到懸車歲，然後東歸伴老夫。
對鏡偶吟，贈張道士抱元
作者：白居易（唐）

閑來對鏡自思量，年貌衰殘分所當。白髮萬莖何所怪，今日逢師雖已晚，枕中治老有何方。
病入新正
作者：白居易（唐）

枕上驚新歲，花前念舊歡。是身老所逼，非意病相干。風月情猶在，杯觴興漸闌。便休心未伏，更試一春看。
臥疾來早晚
作者：白居易（唐）

臥疾來早晚，懸懸將十旬。婢能尋本草，犬不吠醫人。酒甕全生醭，歌筵半委塵。風光還欲好，爭向枕前春。
強起迎春，戲寄思黯
作者：白居易（唐）

杖策人扶廢病身，晴和強起一迎春。他時蹇跛縱行得，笑殺平原樓上人。
夢得前所酬篇有鍊盡美少年之句因思往事兼詠今懷重以長句答之
作者：白居易（唐）

煉盡少年成白首，憶初相識到今朝。昔饒春桂長先折，聲華寵命人皆得，若個如君曆七朝。
病後寒食
作者：白居易（唐）

故紗絳帳舊青氈，藥酒醺醺引醉眠。鬥擻弊袍春晚後，拋擲風光負寒食，曾來未省似今年。
老病相仍以詩自解
作者：白居易（唐）

榮枯憂喜與彭殤，都是人間戲一場。蟲臂鼠肝猶不怪，還似遠行裝束了，遲回且住亦何妨。
皇甫郎中親家翁赴任絳州，宴送出城贈別
作者：白居易（唐）

慕賢入室交先定，結援通家好複成。新婦不嫌貧活計，欲識離群相戀意，為君扶病出都城。
春暖
作者：白居易（唐）

風痺宜和暖，春來腳較輕。鶯留花下立，鶴引水邊行。發少嫌巾重，顏衰訝鏡明。不論親與故，自亦昧平生。
殘春晚起，伴客笑談
作者：白居易（唐）

掩戶下簾朝睡足，一聲黃鳥報殘春。披衣岸幘日高起，莫言病後妨談笑，猶恐多於不病人。
送唐州崔使君侍親赴任
作者：白居易（唐）

連持使節曆專城，獨賀崔侯最慶榮。烏府一拋霜簡去，唯慮郡齋賓友少，數杯春酒共誰傾。
春晚詠懷贈皇甫朗之
作者：白居易（唐）

豔陽時節又蹉跎，遲暮光陰複若何。一歲平分春日少，賴有銷憂治悶藥，君家濃酎我狂歌。
春盡日宴罷，感事獨吟
作者：白居易（唐）

五年三月今朝盡，客散筵空獨掩扉。病共樂天相伴住，金帶縋腰衫委地，年年衰瘦不勝衣。
病中辱崔宣城長句見寄兼有觥綺之贈因以四韻總而酬之
作者：白居易（唐）

劉楨病發經春臥，謝脁詩來盡日吟。三道舊誇收片玉，科第門生滿霄漢，歲寒少得似君心。
前有別楊柳枝絕句夢得繼和雲春盡絮飛留不得隨風好去落誰家又復戲答
作者：白居易（唐）

柳老春深日又斜，任他飛向別人家。誰能更學孩童戲，尋逐春風捉柳花。
池上早夏
作者：白居易（唐）

水積春塘晚，陰交夏木繁。舟船如野渡，籬落似江村。靜拂琴床蓆，香開酒庫門。慵閑無一事，時弄小嬌孫。
談氏外孫生三日喜是男偶吟成篇兼戲呈夢得
作者：白居易（唐）

玉芽珠顆小男兒，羅薦蘭湯浴罷時。芣苡春來盈女手，明日貧翁具雞黍，應須酬賽引雛詩。
開成大行皇帝輓歌詞四首，奉敕撰進
作者：白居易（唐）

禦宇恢皇化，傳家葉至公。華夷臣妾內，堯舜弟兄中。制度移民俗，文章變國風。開成與貞觀，實錄事多同。晏駕辭雙闕，靈儀出九衢。上雲歸碧落，下席葬蒼梧。蓂晚餘堯曆，龜新啟夏圖。三朝聯棣萼，從古帝王無。嚴恭七月禮，哀慟萬人心。地感勝秋氣，天愁結夕陰。鼎湖龍漸遠，濛汜日初沈。唯有雲韶樂，長留治世音。化成同軌表清平，恩結連枝感聖明。帝與九齡雖吉夢，老病龍髯攀不及，東周退傅最傷情。
時熱少客，因詠所懷
作者：白居易（唐）

冠櫛心多懶，逢迎興漸微。況當時熱甚，幸遇客來稀。濕灑池邊地，涼開竹下扉。露床青篾簟，風架白蕉衣。院靜留僧宿，樓空放妓歸。衰殘強歡宴，此事久知非。
宣州崔大夫閤老忽以近詩數十首見示吟諷之下竊有所喜因成長句寄題郡齋
作者：白居易（唐）

謝玄暉歿吟聲寢，郡閣寥寥筆硯閑。無複新詩題壁上，再喜宣城章句動，飛觴遙賀敬亭山。
足疾
作者：白居易（唐）

足疾無加亦不瘳，綿春曆夏複經秋。開顏且酌尊中酒，應須學取陶彭澤，但委心形任去留。
晚池泛舟，遇景成詠，贈呂處士
作者：白居易（唐）

岸淺橋平池面寬，飄然輕棹泛澄瀾。風宜扇引開懷入，唯憐呂叟時相伴，同把磻溪舊釣竿。
夢微之
作者：白居易（唐）

夜來攜手夢同遊，晨起盈巾淚莫收。漳浦老身三度病，阿衛韓郎相次去，夜臺茫昧得知不。
感秋詠意
作者：白居易（唐）

炎涼遷次速如飛，又脫生衣著熟衣。繞壁暗蛩無限思，舊語相傳聊自慰，世間七十老人稀。
老病幽獨，偶吟所懷
作者：白居易（唐）

眼漸昏昏耳漸聾，滿頭霜雪半身風。已將身出浮雲外，世緣俗念消除盡，別是人間清淨翁。
和楊尚書罷相後夏日遊永安水亭兼招本曹楊侍郎同行
作者：白居易（唐）

道行無喜退無憂，舒捲如雲得自由。良冶動時為哲匠，遙愛翩翩雙紫鳳，入同官署出同遊。
在家出家
作者：白居易（唐）

衣食支吾婚嫁畢，從今家事不相仍。夜眠身是投林鳥，中宵入定跏趺坐，女喚妻呼多不應。
夜涼
作者：白居易（唐）

露白風清庭戶涼，老人先著夾衣裳。舞腰歌袖拋何處，唯對無絃琴一張。
繼之尚書自餘病來寄遺非一又蒙覽醉吟先生傳題詩以美之今以此篇用伸酬謝
作者：白居易（唐）

衰殘與世日相疏，惠好唯君分有餘。茶藥贈多因病久，醉傅狂言人盡笑，獨知我者是尚書。
五年秋病後獨宿香山寺三絕句
作者：白居易（唐）

經年不到龍門寺，今夜何人知我情。還向暢師房裡宿，新秋月色舊灘聲。飲徒歌伴今何在，雨散雲飛盡不回。從此香山風月夜，只應長是一身來。石盆泉畔石樓頭，十二年來晝夜遊。更過今年年七十，假如無病亦宜休。
題香山新經堂招僧
作者：白居易（唐）

煙滿秋堂月滿庭，香花漠漠磬泠泠。誰能來此尋真諦，白老新開一藏經。
偶題鄧公
作者：白居易（唐）

偶因攜酒尋村客，聊複回車訪薜蘿。且值雪寒相慰問，一種共翁頭似雪，翁無衣食自如何。
早入皇城贈王留守僕射
作者：白居易（唐）

津橋殘月曉沉沉，風露淒清禁署深。城柳宮槐謾搖落，悲愁不到貴人心。
寄題廬山舊草堂，兼呈二林寺道侶
作者：白居易（唐）

三十年前草堂主，而今雖在鬢如絲。登山尋水應無力，君行過到爐峰下，為報東林長老知。
改業
作者：白居易（唐）

先生老去飲無興，居士病來閑有餘。猶覺醉吟多放逸，卻被山僧戲相問，一時改業意何如。
山下留別佛光和尚
作者：白居易（唐）

勞師送我下山行，此別何人識此情。我已七旬師九十，當知後會在他生。
山中五絕句：嶺上雲
作者：白居易（唐）

嶺上白雲朝未散，田中青麥旱將枯。自生自滅成何事，能逐東風作雨無。
山中五絕句：石上苔
作者：白居易（唐）

漠漠斑斑石上苔，幽芳靜綠絕纖埃。路傍凡草榮遭遇，曾得七香車輾來。
山中五絕句：林下樗
作者：白居易（唐）

香檀文桂苦雕鐫，生理何曾得自全。知我無材老樗否，一枝不損盡天年。
山中五絕句：澗中魚
作者：白居易（唐）

海水桑田欲變時，風濤翻覆沸天池。鯨吞蛟鬥波成血，深澗遊魚樂不知。
山中五絕句：洞中蝙蝠
作者：白居易（唐）

千年鼠化白蝙蝠，黑洞深藏避網羅。遠害全身誠得計，一生幽暗又如何。
自戲三絕句：心問身
作者：白居易（唐）

心問身雲何泰然，嚴冬暖被日高眠。放君快活知恩否，不早朝來十一年。
自戲三絕句：身報心
作者：白居易（唐）

心是身王身是宮，君今居在我宮中。是君家舍君須愛，何事論恩自說功。
自戲三絕句：心重答身
作者：白居易（唐）

因我疏慵休罷早，遣君安樂歲時多。世間老苦人何限，不放君閑奈我何。
會昌元年春五絕句：病後喜過劉家
作者：白居易（唐）

忽憶前年初病後，此生甘分不銜杯。誰能料得今春事，又向劉家飲酒來。
會昌元年春五絕句：贈舉之僕射
作者：白居易（唐）

雞球餳粥屢開筵，談笑謳吟間管絃。一月三回寒食會，春光應不負今年。
會昌元年春五絕句：盧尹賀夢得會中作
作者：白居易（唐）

病聞川守賀筵開，起伴尚書飲一杯。任意少年長笑我，老人自覓老人來。
會昌元年春五絕句：題朗之槐亭
作者：白居易（唐）

春風可惜無多日，家醞唯殘軟半瓶。猶望君歸同一醉，籃舁早晚入槐亭。
會昌元年春五絕句：勸夢得酒
作者：白居易（唐）

誰人功畫麒麟閣，何客新投魑魅鄉。兩處榮枯君莫問，殘春更醉兩三場。
過裴令公宅二絕句
作者：白居易（唐）

風吹楊柳出牆枝，憶得同歡共醉時。每到集賢坊地過，不曾一度不低眉。梁王舊館雪濛濛，愁殺鄒枚二老翁。假使明朝深一尺，亦無人到兔園中。
百日假滿，少傅官停，自喜言懷
作者：白居易（唐）

長告今朝滿十旬，從茲蕭灑便終身。老嫌手重拋牙笏，人言世事何時了，我是人間事了人。
早熱
作者：白居易（唐）

畏景又加旱，火雲殊未收。籬暄饑有雀，池涸渴無鷗。岸幘頭仍痛，褰裳汗亦流。若為當此日，遷客向炎州。
題崔少尹上林坊新居
作者：白居易（唐）

坊靜居新深且幽，忽疑縮地到滄洲。宅東籬缺嵩峰出，若能為客烹雞黍，願伴田蘇日日遊。
新澗亭
作者：白居易（唐）

煙蘿初合澗新開，閑上西亭日幾回。老病歸山應未得，且移泉石就身來。
對酒有懷寄李十九郎中
作者：白居易（唐）

往年江外拋桃葉，去歲樓中別柳枝。寂寞春來一杯酒，
楊六尚書頻寄新詩詩中多有思閒相就之志因書鄙意報而諭之
作者：白居易（唐）

君年殊未及懸車，未合將閑逐老夫。身健正宜金印綬，進退是非俱是夢，丘中闕下亦何殊。
偶吟自慰兼呈夢得
作者：白居易（唐）

且喜同年滿七旬，莫嫌衰病莫嫌貧。已為海內有名客，尊榮富壽難兼得，閑坐思量最要身。
寄潮州楊繼之
作者：白居易（唐）

相府潮陽俱夢中，夢中何者是窮通。他時事過方應悟，不獨榮空辱亦空。
雪暮偶與夢得同致仕裴賓客王尚書飲
作者：白居易（唐）

黃昏慘慘雪霏霏，白首相歡醉不歸。四個老人三百歲，人間此會亦應稀。
雪朝乘興欲詣李司徒留守，先以五韻戲之
作者：白居易（唐）

夜寒生酒思，曉雪引詩情。熱飲一兩盞，冷吟三五聲。鋪花憐地凍，銷玉畏天晴。好拂烏巾出，宜披鶴氅行。梁園應有興，何不召鄒生。
贈思黯
作者：白居易（唐）

為憐清淺愛潺湲，一日三回到水邊。若道歸仁灘更好，主人何故別三年。
聽歌六絕句：聽都子歌
作者：白居易（唐）

都子新歌有性靈，一聲格轉已堪聽。更聽唱到嫦娥字，猶有樊家舊典刑。
聽歌六絕句：樂世
作者：白居易（唐）

管急弦繁拍漸稠，綠腰宛轉曲終頭。誠知樂世聲聲樂，老病人聽未免愁。
聽歌六絕句：水調
作者：白居易（唐）

五言一遍最殷勤，調少情多似有因。不會當時翻曲意，此聲腸斷為何人。
聽歌六絕句：想夫憐
作者：白居易（唐）

玉管朱弦莫急催，容聽歌送十分杯。長愛夫憐第二句，請君重唱夕陽開。
聽歌六絕句：何滿子
作者：白居易（唐）

世傳滿子是人名，臨就刑時曲始成。一曲四調歌八疊，從頭便是斷腸聲。
聽歌六絕句：離別難
作者：白居易（唐）

綠楊陌上送行人，馬去車回一望塵。不覺別時紅淚盡，歸來無淚可沾巾。
閑樂
作者：白居易（唐）

坐安臥穩輿平肩，倚杖披衫繞四邊。空腹三杯卯後酒，
祗役江西路上以詩代書寄內
作者：權德輿（唐）

辛苦事行役，風波倦晨暮。搖搖結遐心，靡靡即長路。別來如昨日，每見缺蟾兔。潮信催客帆，春光變江樹。宦遊豈雲愜，歸夢無複數。愧非超曠姿，循此侷促步。笑言思暇日，規勸多遠度。鶉服我久安，荊釵君所慕。伊予多昧理，初不涉世務。適因擁腫材，成此懶慢趣。一身常抱病，不復理章句。胸中無町畦，與物且多忤。既非大川楫，則守南山霧。胡為出處間，徒使名利汙。羈孤望予祿，孩稚待我餔。未能即忘懷，恨恨以此故。終當稅鞿鞅，豈待畢婚娶。如何久人寰，俯仰學舉措。衡茅去迢遞，水陸兩馳騖。晰晰窺曉星，塗塗踐朝露。靜聞田鶴起，遠見沙鴇聚。怪石不易躋，急湍那可溯。漁商聞遠岸，煙火明古渡。下碇夜已深，上碕波不駐。畏途信非一，離念紛難具。枕蓆有餘清，壺觴無與晤。南方出蘭桂，歸日自分付。北窗留琴書，無乃委童孺。春江足魚雁，彼此勤尺素。早晚到中閨，怡然兩相顧。
夜泊有懷
作者：權德輿（唐）

棲鳥向前林，暝色生寒蕪。孤舟去不息，眾感非一途。川程方浩淼，離思方鬱紆。轉枕眼未熟，擁衾淚已濡。窘然風水上，寢食疲朝晡。心想洞房夜，知君還向隅。
自桐廬如蘭溪有寄
作者：權德輿（唐）

東南江路舊知名，惆悵春深又獨行。新婦山頭雲半斂，滿目歸心何處說，欹眠搔首不勝情。
相思樹
作者：權德輿（唐）

家寄江東遠，身對江西春。空見相思樹，不見相思人。
石楠樹
作者：權德輿（唐）

石楠紅葉透簾春，憶得妝成下錦茵。試折一枝含萬恨，分明說向夢中人。
斗子灘
作者：權德輿（唐）

斗子灘頭夜已深，月華偏照此時心。春江風水連天闊，歸夢悠揚何處尋。
黃檗館
作者：權德輿（唐）

驅車振楫越山川，候曉通宵冒煙雨。青楓浦上魂已銷，黃檗館前心自苦。
清明日次弋陽
作者：權德輿（唐）

自歎清明在遠鄉，桐花覆水葛溪長。家人定是持新火，點作孤燈照洞房。
中書夜直寄贈
作者：權德輿（唐）

通籍在金閨，懷君百慮迷。迢迢五夜永，脈脈兩心齊。步履疲青瑣，開緘倦紫泥。不堪風雨夜，轉枕憶鴻妻。
病中寓直代書題寄
作者：權德輿（唐）

愚夫何所任，多病感君深。自謂青春壯，甯知白髮侵。寢興勞善祝，疏懶愧良箴。寂寞聞宮漏，那堪直夜心。
端午日禮部宿齋有衣服彩結之貺以詩還答
作者：權德輿（唐）

良辰當五日，偕老祝千年。彩縷同心麗，輕裾映體鮮。寂寥齋畫省，款曲擘香箋。更想傳觴處，孫孩遍目前。
酬九日
作者：權德輿（唐）

重九共遊娛，秋光景氣殊。他日頭似雪，還對插茱萸。
和九日從楊氏姊遊
作者：權德輿（唐）

秋光風露天，令節慶初筵。易象家人吉，閨門女士賢。招邀菊酒會，屬和柳花篇。今日同心賞，全勝落帽年。
上巳日貢院考雜文不遂赴九華觀祓禊之會以二絕句申贈
作者：權德輿（唐）

三日韶光處處新，九華仙洞七香輪。老夫留滯何由往，瑉玉相和正繞身。禊飲尋春興有餘，深情婉婉見雙魚。同心齊體如身到，臨水煩君便祓除。
和九華觀見懷貢院八韻
作者：權德輿（唐）

上巳好風景，仙家足芳菲。地殊蘭亭會，人似山陰歸。丹灶綴珠掩，白雲巖徑微。真宮集女士，虛室涵春輝。拘限心杳杳，歡言望依依。滯茲文墨職，坐與琴觴違。麗曲滌煩虛，幽緘發清機。支頤一吟想，恨不雙翻飛。
桃源篇
作者：權德輿（唐）

小年嘗讀桃源記，忽睹良工施繪事。巖徑初欣繚繞通，漸入空濛迷鳥道，寧知掩映有人家。龐眉秀骨爭迎客，石髓雲英甘且香，仙翁留飯出青囊。相逢自是松喬侶，忽聞麗曲金玉聲，便使老夫思閣筆。
新月與兒女夜坐聽琴舉酒
作者：權德輿（唐）

泥泥露凝葉，騷騷風入林。以茲皓月圓，不厭良夜深。列坐屏輕箑，放懷弦素琴。兒女各冠笄，孫孩繞衣襟。乃知大隱趣，宛若滄洲心。方結偕老期，豈憚華髮侵。笑語向蘭室，風流傳玉音。愧君袖中字，價重雙南金。
七夕
作者：權德輿（唐）

今日雲輧渡鵲橋，應非脈脈與迢迢。家人競喜開妝鏡，月下穿針拜九霄。
縣君赴興慶宮朝賀載之奉行冊禮，因書即事
作者：權德輿（唐）

合巹交歡二十年，今朝比翼共朝天。風傳漏刻香車度，相期偕老宜家處，鶴發魚軒更可憐。
元和元年蒙恩封成紀縣伯時室中封安喜縣君感慶兼懷聊申賀贈
作者：權德輿（唐）

啟土封成紀，宜家縣安喜。同欣井賦開，共受閨門祉。珩璜聯採組，琴瑟諧宮徵。更待懸車時，與君歡暮齒。
河南崔尹即安喜從兄宜於室家四十餘歲一昨寓書病傳永寫告身既枉善祝因成絕句
作者：權德輿（唐）

五色金光鸞鳳飛，三川墨妙巧相輝。尊崇善祝今如此，共待曾玄捧翟衣。
奉使豐陵職司鹵簿，通宵涉路，因寄內
作者：權德輿（唐）

彩仗列森森，行宮夜漏深。殳鋋方啟路，鉦鼓正交音。曙月思蘭室，前山辨谷林。家人念行役，應見此時心。
酬南園新亭宴會璩新第慰慶之作，時任賓客
作者：權德輿（唐）

南宮煙景濃，平視中南峰。官閑似休沐，盡室來相從。日抱漢陰甕，或成蝴蝶夢。樹老欲連雲，竹深疑入洞。歡言交羽觴，列坐儼成行。歌吟不能去，待此明月光。好逑蘊明識，內顧多慚色。不厭梁鴻貧，常譏伯宗直。予婿信時英，諫垣金玉聲。男兒才弱冠，射策幸成名。偃放斯自足，翛然去營欲。散木固無堪，虛舟常任觸。大隱本吾心，喜君流好音。相期懸車歲，此地即中林。
七夕見與諸孫題乞巧文
作者：權德輿（唐）

外孫爭乞巧，內子共題文。隱映花奩對，參差綺席分。鵲橋臨片月，河鼓掩輕雲。羨此嬰兒輩，吹呼徹曙聞。
太常寺宿齋有寄
作者：權德輿（唐）

轉枕挑燈候曉雞，相君應歎太常妻。長年多病偏相憶，不遣歸時醉似泥。
朝回閱樂寄絕句
作者：權德輿（唐）

子城風暖百花初，樓上龜茲引導車。曲罷卿卿理騶馭，細君相望意何如。
中書宿齋有寄
作者：權德輿（唐）

銅壺漏滴鬥闌幹，泛灩金波照露盤。遙想洞房眠正熟，不堪深夜鳳池寒。
中書送敕賜齋饌戲酬
作者：權德輿（唐）

常日每齊眉，今朝共解頤。遙知大官膳，應與眾雛嬉。
敕賜長壽酒因口號以贈
作者：權德輿（唐）

恩沾長壽酒，歸遺同心人。滿酌共君醉，一杯千萬春。
湖南觀察使故相國袁公輓歌二首
作者：權德輿（唐）

五驅龍虎節，一入鳳凰池。令尹自無喜，羊公人不疑。天歸京兆日，葉下洞庭時。湘水秋風至，淒涼吹素旗。丹旐發江皋，人悲雁亦號。湘南罷亥市，漢上改詞曹。表墓雙碑立，尊名一字褒。常聞平楚獄，為報裡門高。